maintext:
Aтентаторът, преди да подкара ТИР-а: Братко мой, моли се за мен!
Анис Амри изпратил дори селфи от кабината на камиона
Берлинският атентатор Анис Амри изпратил съобщение и дори си направил селфи от кабината на камиона минути преди да го вреже в коледния базар в германската столица, отнемайки живота на 12 души.
„Братко мой, всичко е наред, по волята Божия. Аз съм в автомобила, моли се за мен, братко мой, моли се за мен!“, написал Амри. След това изпратил и снимката. Съобщенията най-вероятно са до 40-годишния тунизиец, който беше задържан вчера в Берлин. В четвъртък германската прокуратура решава дали да го остави в ареста за предполагаема връзка с атентора.
Междувременно излизат нови данни от разследването на терористичния акт. Властите са знаели, че застреляният на 22 декември в Италия Амри е бил в тясна връзка с германски джихадисти и че полицията в Дортмунд го е класифицирала като симпатизант на групировката „Ислямска държава“.
Оказва се, че службите в Северен Рейн-Вестфалия за последно са актуализирали досието на Амри на 14 декември – седмица преди атаката. То е 17 страници, твърди разследване на всекидневника „Зюддойче цайтунг“ и обществените телевизии WDR и NDR. Става ясно още, че службите са знаели, че той е в контакт с човек на терористичната групировка „Ислямска държава“ от началото на февруари и се е предлагал като самоубийствен атентатор. Следователите също така са знаели, че Амри поне веднъж е търсил в интернет как да се изработи тръбна бомба, а в онлайн дискусия е предложил услугите си като камикадзе вероятно на член на ИД.
Освен това експертите на центъра установили, че тунизиецът ползва осем различни самоличности, движи се свободно и постоянно на германска територия и е посещавал ислямско училище в Дортмунд, за което се подозира, че подготвя желаещи да се присъединят към ИД в Сирия и Ирак.
Въпреки тези сведения антитерористичният център е дал на Амри пето равнище по осемстепенна скала, което означава „проява на насилие е слабо вероятна“. В тази скала „едно“ е най-високата степен на опасност, а „осем“ – най-ниската.


maintext:
Намалиха такса битови отпадъци за населението в Бобов дол, за фирмите скочи до 15 промила, кметът Величкова: ТЕЦ-ът погасява на етапи дълга си от 1,6 млн. лв.
Съветниците свиха със 100 000 лв. годишно плащанията по кредита от 2006 г., МИГ „Разметаница” взе безвъзмездно апартамент за 5 г.
От дясно наляво: кметът Елза Величкова, ОбС шефът Кр. Чаврагански и заместничката му Елеонора Христова
По-ниска такса за сметосъбиране и сметоизвозване ще плащат от 1 януари жителите на община Бобов дол, а фирмите ще трябва да дават повече за същата услуга.
Това реши Общинският съвет, който на заседание в четвъртък прие проект за изменение и допълнение на Наредбата за определянето и администрирането на местните такси, цени на услуги и права на територията на общината и годишния размер на такса битови отпадъци за 2017 г., предложен от кмета Елза Величкова.
Съветниците намалиха таксата за битови отпадъци на гражданите и годишните вноски по дългосрочния кредит и увеличиха налога за сметосъбиране на фирмите
Подробности в печатното издание

fasttext_language: bg


maintext:
Семейство Скендерски от Гоце Делчев посрещат Нова година в Струмица с петдесет свой съграждани
Една от най-хубавите семейни двойки на Гоце Делчив, Каранфил и Ели Скендеров опраши с цял автобус свои съграждани за Струмица в Макединия, където ще посрещнат новата 2017 година. Три дни нашенци ще се наслаждават на туристическа програма в околностите на Струмица, включваща древните византийски манастири ”Свети Леонтий” в село Водоча и манастира ”Св.Богородица Милостива” в село Велюса. В хотела групата има възможност за релаксация и процедури в модерния новооткрит СПА център. В 20.00 часа на 31 -ви ги чака тържествена новогодишна вечеря в ресторанта на хотела в компанията на професионален оркестър с известни македонски певци, който им поднесе разнообразни стилове музика за всеки вкус.


maintext:
Засякоха Криско да се гушка с перничанката Габриела Попова
Криско и Мис Силикон Габриела Попова от Перник са засечени да се гушкат в столично заведение. Самите те пуснаха компромат в социалните мрежи, където се усмихват пред камерата.
След като Ася обяви официално, че е забравила Криско и е лудо влюбена в новия си приятел, всички се запитаха не е ли време и рапърът да направи крачка напред.
Приближените му постоянно коментират, че все още не е изстрадал Капчикова, но всеки ден Криско изглежда по-добре и по-добре. Поредното доказателство за това е снимката му със силиконката Габи. На нея изпълнителят на „ОЕТ“ е във видимо нетрезво състояние, но изглежда се забавлява искрено в компанията на русото изкушение.


maintext:
Шопинг мания! Ралица и Миро Кикови от Бобов дол подлудиха дупничани с дрешки на шок цени в „Мираж”, отвориха втори магазин на Адвокатската улица
Бизнес семейството Ралица и Миро Кикови от Бобов дол влязоха в ролята на Дядо Коледа за дупничани и бобовдолци. Семейството държи веригата „Мираж-Шок цени” на Адвокатската улица в Дупница, която е любимото място за пазаруване на дупничани.
В магазините неустоимите оферти въобще не са мираж. Дамите буквално могат да потънат сред модни дрешки и все на изгодни цени.
Наскоро вече и господата може да се издокарат на цени като за черен петък, след като отново на Адвокатската улица отвори нов магазин „Мираж-Шок цени”, но за мъже.
„Определено Ралица и Миро знаят как да правят бизнес. Винаги намират качествени стоки и правят най-изгодните предложения за шопинг маниаците в Дупница и Бобов дол. Има супер пуловери за 9 лв. за дамите, и то във всички цветове. За новогодишната нощ си взех рокля от жоржет в актуалния цвят бордо и въобще не се изръсих. За празника ще блесна със стилен тоалет само за 25 лв.”, не можа да се нахвали Лора Бориславова.
Отсреща в магазина за господата сред актуалните анцузи тип войнишки, маскировъчни щампи се вихреха тийнейджъри, които напълниха огромни чанти, без да продънят портфейлите на родителите си.
Освен че обичат да глезят клиентите си, Кикови се показаха и като добри работодатели и събраха на незабравим купон служителите си. С екипа празнуваха и приятелите на Ралица и Миро – семейство Иванови. За веселбата пристигна и кумата на Кикови – Радостина Венциславова.
Освен като безкомпромисни модни консултанти в магазините Цецка Павлова, Калинка Андонова и Десислава Маврова са и добри приятелки, което им помага да работят задружно и с усмивка. Триото се весели на макс на коледното парти. Колежката им Анелия Иванова изненада всички със страхотна прическа. Купонът продължи с пълна пара до малките часове на нощта. Приза „Най-красива усмивка” спечели Моника Тодорова, като „Най-голям фен на шефа” се изяви Звездомира Кочева, а наградата „Най-красива прическа” отиде при Анелия Иванова. За „Най- добра на дансинга” беше обявена Цеца Павлова.


maintext:
Огнен ад погълна 100 дка сухи треви между петричките села Коларово и Беласица, кметовете Филчев и Стоянов се хвърлиха в пламъците
Управникът на Самуилово: Огънят е запален умишлено
Кметовете на петричките села Беласица и Самуилово Велик Филчев и Кирил Стоянов, общинският съветник от Коларово Траян Стоименов, пожарникари и десетки доброволци повече от три часа гасиха пожар, обхванал над 100 декара сухи треви между двете села. Огънят, който се възпламени в сутрешните часове вчера, бе овладян напълно до следобеда. „Пожарът е овладян, но заради вятъра има опасност отново да се възпламени. Помощта на доброволците при гасенето бе решаваща и бе от изключително голямо значине, тъй като пожарът горя на труднодостъпно място. По всяка вероятност огънят е запален умишлено”, коментира кметът на Самуилово Кирил Стоянов. Колегата му от село Беласица Велик Филчев също каза, че по всяка вероятност пожарът е умишлен. „По време на гасенето му бе подаден фалшив сигнал за горяща плевня в село Беласица, което наложило единият противопожарен екип да бъде отклонен за там. Това пък от своя страна пък забави овладяването на огъня край Коларово и Беласица”, заключи той. Причините за пожара са в проце на изясняване.


maintext:
7,2 млн. приходи от общински имоти чака община Перник, продават бившата стоматология
Граждани и политици не се явиха на общественото обсъждане, зам.-кметът Денислав Захариев разясни програмата за разпореждане с общинското имущество
При нулев интерес от страна на граждани и представители на политическите сили мина вчерашното обществено обсъждане на общинската програма за придобиване, управление и разпореждане с общинско имущество за 2017 година. Основната задача в документа, представен от зам.-кмета Денислав Захариев, е то да става с грижата на добър стопанин в интерес на гражданите на общината и в съответствие със Закона за общинската собственост, Наредбата за придобиване, управление и разпореждане с общинско имущество, Наредбата за условията и реда за управление и разпореждане с общински жилища, както и останалите законови и подзаконови нормативни документи.
7 262 000 лева е параметърът на очакваните приходи. От тях 1 762 000 лева трябва да дойдат от от управление на имоти – общинска собственост. В това число очакваните приходи от наеми са в размер на 800 000 лева, от наем на земя – 662 000 лева, от ползването на пазари, тротоари и улични платна са плануваните приходи от 300 000 лв. Прогнозните приходи от разпореждане с имоти общинска собственост са в размер на 4 500 000 лв., като се предвижда от продажбата на сгради да дойдат 2 700 000 лена, от продажби по ЗОС – 2 400 000 лв., от продажбата на жилища по реда на чл.36, ал.1 от Наредбата за условията и реда за управление и разпореждане с общински жилища – 300 000 лв. 1,5 милиона лева са планирани да влязат в бюджета от продажба на земя /терени/, плануваните приходи от учредяване на ограничени вещни права – право на строеж, пристрояване, надстрояване и сервитутни права –също са в размер на 300 000 лева. От концесии е планувано да бъдат получени още 1 милион лева.
350 000 лева е предвиденият размер на необходимите разходи, като 150 000 лв. са за разходи за подготовка и провеждане на процедури, а останалите 200 000 – за разходите за отчуждение на имоти.
В проектопрограмата подробно са описани и имотите, които общината има намерение да предложи за предоставяне под наем, за продажба, за учряване на ограничени вещни права и за предоставяне на концесии. Сред тях са терени, предвидени за изграждане на спортни площадки, хижата в Кралев дол, спортният комеплекс за зимни игри «Металург» в квартал «Изток», минералната вода в квартал «Бела вода», терен в комплекса «Делта Хил» в Кладница, предназначен за детска градина, 25 спирки за обществен превоз на територията на общината. Шест са сградите и терените за продажба по ЗОС в общината, сред които е и сградата на бившата стоматология. Предвижда се през 2017 година да бъдат продадени 10 общински жилища по реда на Наредбата за реда и условията за управление и разпореждане с общински жилища на територията на община Перник.
В проектопрограмата са описани подробно също така и имотите за учредяване ограничени вещни права /право на строеж/. Те са 20.
Имотите за отдаване под наем на терени и помещения от Общинско предприятие ОССТО са 48.
В проектодокумента са включени и имотите за отдаване под наем на терени и помещения от Общинско предприятие „Пазари” – петна за маси, магазини, павилиони, складова база и др.
Обектите – публична общинска собственост, за които е необходимо очуждаване на частни имоти, описани в проектопрограмата, са 21, но има и десетки такива в малките населени места на общината.


maintext:
Учителите в Неврокопската гимназия в Гоце Делчев с коледни бонуси по 500 лв., по 300 раздават директорите в СУИЧЕ и 5. СУ в Благоевград – Абаджиев и Тричкова
Все още не знам как ще приключим годината, но при всички случаи ще има бонуси , обеща директорът на Математическата гимназия Николай Каращранов
Учителите в Неврокопската гимназия „Димитър Талев” в Гоце Делчев ще получат коледни бонуси по 500 лв. Директорката Мария Георгиева ще зарадва подчинените си, които са около 70 души.
В същото време директорите на благоевградските училища все още правят разчетите си и още не е ясно дали ще дадат на подчинените си допълнителни средства, заявиха школски шефове. Все пак колективът в Средното училище с изучаване на чужди езици „Св. Климент Охридски” ще вземе бонус по 300 лв., съобщиха запознати с намеренията на директора Светлин Абаджиев. В Пето СУ директорката Мария Тричкова също е заделила бонуси по 300 лв. за учителите, 270 лв. за администрацията и 240 за помощния персонал”.
„Все още не знам как ще приключим годината, но при всички случаи ще има коледни бонуси”, коментира директорът на Математическата гимназия в Благоевград Николай Каращранов.
Все още разчетите не са готови и в 9. ОУ с директор Василка Величкова и Благоевградската професионална гимназия с директор Антон Драгоев.


maintext:
Бившият кмет на Петрич Вельо Илиев обжалва глоба от 3000 лв. за замърсена площадка
Бившият кмет на Петрич Вельо Илиев влезе в съда, за да обжалва наказателно постановление на директора на РИОСВ-Благоевград Ангел Георгиев, наложил му глоба в размер на 3000 лв. В качеството си на кмет Вельо Илиев не е предотвратил изхвърляне на отпадъци на неразрешено за това място и създаването на незаконно сметище на посочения терен в наказателното постановление. С издадения протокол е даден срок за изпълнение на предписанието – 10.11.2014 г. Бившият кмет обаче твърди, че протоколът не е даден лично на него за подпис, а на зам.-кмета по хуманитарни дейности по негово време Николай Георгиев. Вельо Илиев казва, че посочените отпадъци в протокола са извозени до регионалното депо в м. Тумбите. Доказателство за това е и констативен протокол от 24.11.2014 г. на РЗИ-Благоевград.


maintext:
Борислав Димитров-Снакса от Петрич открадна ренде, празнува в ареста
Полицаи от Петрич щракнаха белезниците на 21-годишния Борислав Димитров-Снакса от града. Той бе арестуван вчера сутринта, след като патрул го залови на местопрестъплението да краде кантар с паланзи, сифон, пластмасово ренде, две душ батерии и две пръчки от арматурно желязо от частен дом в Петрич. Запознати разказаха, че Снакса влязъл в мазе на кооперация в южния град, но за негово нещастие точно в този момент покрай мястото минал полицейски патрул. Първоначално ченгетата не разбрали, че младежът е тръгнал да краде, секунди по-късно обаче го видели да притичва бързо, оглеждайки се в тъмното. Тогава органите на реда се усъмнили, но все пак изчакали, за да видят какво точно ще се случи. Виждайки го да влиза в кооперацията, плахо озъртайки се, ченгетата незабавно се спуснали след него. Усещайки присъствието им, Снакса тръгнал да бяга по етажите и се скрил на тавана. Полицаите обаче го изненадали и го заловили на място. Момчето е отведено в ареста за 24 часа, където са му снети писмени показания. Пред разпитващите го той обяснил, че имал спешна нужда от пари и мислил да продаде откраднатото, за да се включи в новогодишния купон, който предвиждал с приятели. „Сега обаче съвсем безплатно си подсигурих новата година в клетката”, шеговито подметнал Снакса.


maintext:
Перничани се натръшкаха по Коледа: близо 600 души потърсиха Бърза помощ, преяли и препили, с инфаркти и грип
556 сигнала е получила Бързата помощ в Перник по празниците, отчете директорът Валери Симеонов. Най-много сигнали са били в последният празничен ден. Част от сигналите са били за преяли и препили хора, хора с инфаркти и грип. По думите на Валери Симеонов с около 100 са повече прегледите по време на празничните дни.
Много перничани са потърсили медицинска помощ заради преяждане и инфаркти, регистриран е един случай на алкохолно натравяне. За разлика от минали години няма нито едно фалшиво повикване на екипите на Спешна помощ, няма и пострадали от пиротехника.
Подробности в печатното издание.


maintext:
Борецът Милослав Методиев за втори път с приза „Спортист №1” на Кюстендил
Каратеката Янислав Миленков и лекоатлетката Валерия Кадийска допълват призовата тройка за 2016 година
Милослав Методиев бе избран за спортист №1 на Кюстендил за 2016 г. в анкетата на община Кюстендил и „Дарик радио”. Той е национален състезател по борба класически стил при най-тежките – 130 кг. Състезател е на клуб “Васил и Георги Илиеви”, с треньор Валери Райчев. През 2016 г. той е шампион на ДЛОШ мъже. Има две трети места на олимпийски квалификационни турнири, оставайки на победа от игрите в Рио. Методиев получи признание и в съседна Турция, като подготви вицеолимпийския им шампион Риза Каялп и пътува с него за олимпийските игри. Пети е на Европейска купа отборно и е сребърен медалист от МТ „Никола Петров“. Милослав Методиев бе на върха на класацията и през 2012 г.
Спортист №2 на Кюстендил за 2016 г. е Янислав Миленков. Той е 12-годишен и е един от талантите на каратето в България. Балкански шампион на ката отборно. Спечели сребърен и бронзов медали от Световната купа по карате в Хърватска. Национален шампион на България на ката и кумите индивидуално. Янислав е от карате клуб “Шурикен” с треньор Емил Димитров.
Спортист №3 на Кюстендил е републиканската шампионка в скока на височина при девойките, петата от Балканиадата, наследничката на Стефка Костадинова – Валерия Кадийска от клуб “Пауталия”. Тя се подготвя от Вергил Анастасов.
Тримата най-добри спортисти на Кюстендил награди кметът на общината Петър Паунов, който им връчи купите на победителя и парична премия, а за поредна година клуб „Шампиони“ бе домакин на церемонията.
Специални награди за тримата най-добри спортисти на Кюстендил за 2016 г. имаше и от много фирми, приятели и радетели на спорта.
Гости на церемонията “Спортист на Кюстендил 2016” бяха областният управител Виктор Янев, председателят на ОК Михаела Крумова, експертът на ММС за областите Кюстендил, Благоевград и Перник Мая Лехчанска.
Специални призове получиха каратеките Борислав Иванов и Веселин Димитров, съответно за шампионско спортно дълголетие и за прослава на кюстендилския спортист в чужбина.
Борислав Иванов прекрати състезателната си кариера. Той е многократен шампион на България, 8-кратен балкански шампион, има и 4 бронзови медала от Европейски първенства за мъже – 1999, 2002, 2004, 2007. Единственият българин с медали от големи първенства при мъжете ръководи КК “Дарис”.
Веселин Димитров през 2016 г. стана европейски шампион по карате стил шотокан в Германия. Димитров е и световен шампион отборно от първенството през 2011 г. Носител е на приза „Спортист №1” на Кюстендил за 2008 г., а през 2004 г. бе на трето място в анкетата. Той завърши НСА и вече е треньор в родния си клуб “Шурикен”, замисля и създаването на свой клуб по карате в стил шотокан.
На церемонията бяха уважени още двама достойни мъже, дали много за спорта в Кюстендил, и по специално на леката атлетика – единият в бяганията, другият в хвърлянията. И двамата са били отлични спортисти, а след това и треньори на шампиони. И двамата навършиха през тази година 75 години – Константин Сотиров и Владимир Табаков.
31 спортисти, номинирани под №1 в своя спортен клуб, който развива дейност на територията на община Кюстендил, получиха специалния плакет за спортист на Кюстендил.


maintext:
Владимир Сотиров от Кюстендил се размина с условна присъда за шофиране с 2,19 промила
Условна присъда получи кюстендилецът Владимир Сотиров, шофирал пиян по централните улици. Магистратите го признаха за виновен заради драстичните 2,19 промила алкохол в кръвта.
Младият мъж управлявал лекия си автомобил „Опел Омега“ по ул. “Сливница“. Движел се неправилно по пътното платно и бил забелязан и спрян за проверка от автопатрул при ОДМВР – гр. Кюстендил. Полицейските служители усетили, че от него се носи силен мирис на алкохол, поради което го изпробвали с техническо средство „Алкотест 7510“, като индикаторната скала на уреда отчела 2,19 на хиляда концентрация на алкохол в кръвта на същия. Съставен му бил акт за установяване на административно нарушение и му бил даден талон за медицинско изследване. Сотиров дал кръв за лабораторно изследване. От изготвената експертиза се доказва, че в изпратените за изследване проби кръв, взети от Сотиров, се доказва етилов алкохол в количество 2,29 на хиляда.
В съдебно заседание Сотиров се е признал за виновен и е сключил споразумение с държавното обвинение. Съдът му е наложил наказание „лишаване от свобода“ в размер на 9 месеца, изпълнението на което е отложено за изпитателен срок от 3 години, и 1 година и 10 месеца лишаване от право да управлява МПС. Младият мъж не е осъждан за престъпления от общ характер.


maintext:
Българите № 1 на „Хляб и музика” в Милано, дупничанките Даниела Стоичкова и Биляна Данчева сготвиха шкембе чорба, Ваня Кудева и „Нашенки” пяха шопски песни
Фолклорна група „Нашенци” с ръководители Калинка Георгиева и Мая Цонева от Благоевград и хор „Нашенки” с ръководител певицата Ваня Кудева от Сапарево спретнаха уникална Българска вечер в Милано.
„Участвахме в проект на община Милано, наречен „Хляб и музика”, който се провежда няколко поредни години. Участваха асоциации на различни народности, представени в Милано. За първи път и нашата страна имаше представител.
Подробности в печатното издание


maintext:
Експерт: Много е вероятно изборите да доведат до патова ситуация и служебният кабинет да се задържи дълго
Служебният кабинет, който предстои да бъде назначен, ще се задържи дълго, прогнозира Нено Димов, председател на Института за дясна политика. Той не изключва предсрочните избори да доведат до ситуация, предопределяща дълги преговори за коалиционно правителство.
„Служебният кабинет, който ще бъде назначен от президента Румен Радев е конституционно ограничен като време. Аз обаче очаквам той да има малко по-голям живот, защото надали ще има явно определено мнозинство след предсрочните избори“, пояснява Димов.
Много е вероятно изборите да доведат до патова ситуация, подобна на тази през 2014 година, когато нямаше стабилно мнозинство. И от тази гледна точка служебният кабинет ще управлява по-дълго от очакваното.
„Струва ми се, че доста ще се проточат разговорите за коалиционно правителство. А дали са изравнени силите на ГЕРБ и БСП, това ще покажат изборите“, пише политологът.
Проучване на „Галъп“ от 19-21 декември показа, че за ГЕРБ днес биха гласували 20,3% от имащите право на глас, а за БСП – 18,4%.
За в бъдеще Димов не изключва опитите за коалиция да не успеят и да се стигне до „едно правителство на националното спасение или експертно, или както и да се определи, в което да участват БСП и ГЕРБ“.
В никакъв случай обаче няма да има пряка коалиция между двете големи политически сили, подчертава Нено Димов: „Подобен ход би бил тежко увреждащ и за двете партии. Особено за ГЕРБ“.


maintext:
Кметът Георгиев и съветниците наложиха шоково увеличение на данък сгради с 50%, д-р Панев от АОС: От БСП кроят планове да правят избори с парите на данъкоплатците
Увеличението с близо 50% на данък сгради и такса за поддържане на чистота изправи косите на самоковци. По-скъпите налози станаха факт на последното се заседание на ОбС. По време на сесията имаше спорове, но предложението на администрацията бе прието от мнозинството самоковски съветници.
Съветникът от ГЕРБ Валентин Милушев оспори обяснението на кмета, че от 2009 г. размерът на данъка в общината не е променян
Д-р Константин Панев е сред членовете на Алтернативния общински съвет
След няколкочасов дебат общинските съветници на Самоков гласуваха предложението на кмета Георгиев данъкът върху недвижими имоти да скочи от 1,4 на 2 промила. Съветникът от ГЕРБ Валентин Милушев оспори обяснението на кмета, че от 2009 г. размерът на данъка в общината не е променян.
Васил Зашкев – общински съветник от Реформаторския блок: „В селата живеят хора с доходи под 200 лева. От тях ли ще очакваме да напълнят общинската хазна“
Подробности в печатното издание


maintext:
Кметът Икономов пред посланик Йон Гъля: Посещенията на румънски туристи в Банско скачат с 20% за всяка от последните 3 г.
Кметът на община Банско Георги Икономов проведе работна среща с румънския посланик в България – Негово Превъзходителство Йон Гъля. Това бе и първата визита на посланика в Банско, на която той сподели удоволствието си от прекараното време по снежните писти на курорта.
Водещ акцент на срещата бе продължаване на доброто сътрудничество на базата на създадената добра практика за взаимодействие между полицейските служби на Румъния и България, осъществяващи съвместни патрули по време на активния туристически сезон в Банско. „Това сътрудничество дава много добри резултати спрямо румънските туристи и престоя им в зимния курорт“, сподели румънският дипломат.
От своя страна градоначалникът даде заявка за пълно съдействие в случай на инциденти с румънски граждани. Той сподели с посланика ръста на румънски посещения от над 20% за всяка от последните 3 години. А статистиката показва още, че румънските туристи откриват Банско и през летния сезон, като за последната година е регистриран растеж от 60%.


maintext:
Оркестърът на Снежана Червенкова весели клуб „Цветница“ и КВТ „К. Поптодоров“ в Сандански
Клуб „Цветница“ и КВТ „Коста Поптодоров“ в Сандански вдигнаха бурно празнично парти. За доброто настроение се грижи оркестърът на Снежана Червенкова, Георги Присов и Георги Иванов, а Иван Туджаров гледаше нищо да не липсва на гостите.


maintext:
Димитър Бръчков отстрани ромските групи от станчинарските игри в Петрич, чупили спортната зала в града след мач
Ромите няма да получат и пари, отиват за ремонт на залата
Тази година станчинарските игри в Петрич ще преминат без участие на ромски групи. Решението на кмета Димитър Бръчков идва след снощния инцидент в южния град, когато ромска футболна агитка потроши новата спортна зала. На мача от турнира за Купата на община Петрич между отборите „Рива 21” и ромския „Мадара” след препирня на терена между двама играчи се стига до опит за физическа саморазправа, провокирана от нахлуването на агитките и резервните играчи.
Днес след разговор при кмета Димитър Бръчков ромският футболен отбор „Мадара” се оттегля от участие в турнира. Кметът съобщи, че е имало опити за физическа саморазправа между играчи и агитки и вандалското посегателство върху общинска собственост – напускайки спортната зала в посока ромските квартали, агитката на „Мадара” продължила да хвърля подръчни предмети по сградата на залата, в резултат на което са нанесени материални щети.
„Заради това посегателство забранявам участието на трите групи от ромските квартали в станчинарските игри на 1 януари. Категорично няма да правя компромис с провокации, водещи до физическа саморазправа и щети върху общинско имущество, както се случи снощи. По същия начин бих постъпил спрямо всяка една група от който и да било квартал на Петрич при подобна ситуация. Освен това определените средства от бюджета, които традиционно отиват за подпомагане подготовката на станчинарските групи (по 1 400 лв.), след случая от снощи няма да бъдат дадени на групите от ромските квартали. Парите ще отидат за възстановяване на щетите в зала „Арена” Петрич”, обобщи кметът на общината Димитър Бръчков.


maintext:
Съветници ядосаха кмета Алексиев с въпроси за липсата на санирани блокове в Радомир, 15 сгради били одобрени
Кметът на Радомир Пламен Алексиев се разгневи на въпроси на общински съветници, които питаха зaщo дo мoмeнтa нямa нитo eдин caниpaн блoĸ в Paдoмиp, а кметицата на Перник Вяра Церовска санира с пълна пара.
Подробности в печатното издание


maintext:
Земеделецът Петьо Борисов от Брежани повали 150-килограмов глиган, животното падна след първия изстрел
Земеделецът Петьо Борисов от симитлийското село Брежани показал точен мерник и повалил 150-килограмов глиган. Слуката станала след първия изстрел по време на последната гонка в местността Яневско дере.
Специалният гост на дружинката бил Димитър Атанасов, собственик на ловно-рибарски магазин в Благоевград.
Ловният излет не пропуснали и Кипро Кипров и И. Димитров.
„Когато се направи хубава организация с много хора и качествени кучета, когато между ловците цари разбирателство и дисциплина, успехът е налице“, категорични са хората с пушки от симитлийското село Брежани.


title: Двама пакистанци отиват в затвора за нелегално пресичане на границата

maintext:
Районна прокуратура – Петрич сключи споразумение със защитниците на двама чужди граждани, преминали незаконно два пъти границата на страната.
На 17.11.2016 г. в землището на с. Кулата, община Петрич, те направили опит да излязат през границата с Гърция без разрешение на надлежните органи. Деянието било извършено повторно, след като подсъдимите вече имали предходни осъждания за друго такова престъпление от Районен съд – Видин, съобщиха от прокуратурата.
Със съдебното определение на двамата пакистанци е наложено наказание „Лишаване от свобода“ за срок от по пет месеца, което те ще изтърпяват в затворническо общежитие от „закрит“ тип при първоначален „строг“ режим. Към това се добавят и още три месеца затвор от отложеното предходно наказание за всеки. Двамата ще заплатят и глоби в размер на по сто лева.
Другите пет споразумения бяха сключени от Районната прокуратура в Петрич с чужди граждани, направили опит да излязат през границата на България с Гърция на 10.12.2016 г. в землището на с. Тополница, без разрешение на надлежните органи на властта. Те са с условни наказания от по пет месеца „Лишаване от свобода“ с изпитателен тригодишен срок и наложени глоби в размер на 100 лева.
За незаконно влизане на 29.10.2016 г. през границата на страната от Гърция, в района на ГКПП Кулата – Промахон, още двама чужди граждани са с наложени наказания от по шест месеца „Лишаване от свобода“, изпълнението на които е отложено за срок от три години, и глоби в размер на 100 лева.
Подробности в печатното издание.


maintext:
Маргарита от Сандански и синът й Стоян наредиха маса с автентични сувенири на изложба базар в Сандански
Художничката Илиана Тошева от Сандански също участва в събитието на Занимателен център „Активити“
Занимателен център за всички възрасти „Активити“ откри коледните и новогодишни празници с изложба базар на автентични български и руски произведения на изкуството. На чаша чай се водеха приятелски разговори, а мнозина си закупиха коледни сувенири и си размениха подаръци. Организатор на коледните тържества беше прекрасната домакиня Марина Гарбузова с нейната дъщеря Василиса.
Масата с автентични български сувенири са дело на Маргарита от Сандански и сина й Стоян, който е даровит художник. Красивите шалове и други сувенири на рафтовете са дело на художничката Илиана Тошева от Сандански.


maintext:
Отборът на „Кучине Лубе” с категорична победа в италианската Серия А1, Цветан Соколов: Направих много точки, но важното е отборът да играе добре
Нападателят на „Лубе” заяви, че всички в тима вече мислят за последния си мач за календарната 2016 година
Отборът на „Кучине Лубе” (Чивитанова) постигна нова победа в италианската Серия А1, след като в коледния 16-и кръг се наложи с категоричното 3:0 над „Топ Волей” (Латина), а най-резултатен бе българският диагонал на тима Цветан Соколов.
Ето какво каза за клубния сайт на тима си бившият играч на „Марек Юнион-Ивкони” след края на двубоя, продължил точно 1 час:
„Направих много точки, но това не е толкова важно. Важното е отборът да печели и да играе добре. Започнахме срещата с малко по-различен състав от обикновено и бяхме добри да подходим внимателно. Знаехме, че Латина ще се бори, но ние се раздадохме максимално и успяхме да запишем нови три точки. Вече мислим за Сора, ще отидем там, за да изиграем нашия най-добър волейбол и за да завършим календарната година с победа“.
Снимка
Цветан Соколов (в средата) бе най-резултатен в двубоя с „Топ Волей” (Латина).


maintext:
Банска капама за новогодишната нощ от Диди
Б анската капама е обичано българско ястие, което всички харесваме и е особено подходящо за празниците. Как точно нашата да стане разкошна на вкус, указания ще ни даде Диди от канала didiskitchen на Vbox7.com.
Необходими продукти:
2 средни зелки кисело зеле
250 г ориз
половин кг пилешко месо (бутчета, бяло месо)
1 суров суджук (от тези, които се продават за сушене)
половин кг свинско месо от врат
половин кг телешко от бут
– малко сланинка
– сушени сливи
– черен пипер, червен пипер, дафинов лист
– чаша бяло вино
Начин на приготвяне:
Първо се отделят няколко външни листа от зелката (за отгоре), взема се глинен съд – гювеч. Трябват ни 2 средни зелки (кисело зеле), нарязват се на немного ситно. Ако зелето е много кисело, се изкисва за 10-15 мин. Слага се около 250 г ориз, който се запържва с малко червен пипер, черен пипер и дафинов лист. В съд се слага зелето и оризът и се омесва. Добавят се и на око сушени сливи. Трябва ни половин кг пилешко месо (бутчета, бяло месо), 1 суров суджук (от тези, които се продават за сушене), половин кг свинско месо от врат, половин кг телешко от бут и малко сланинка.
На дъното на гювеча се слагат цели листа зеле, отстрани на гювеча също и там се слагат и парченца филийки сланинка върху тях (придава плътност и вкус). Върху листата на дъното се изсипва половината от микса зеле с ориз, върху него се слагат месата и суджукът, а върху тях – останалата част от зелевия микс. Залива се с чаша бяло вино и се покрива с листа зеле. Затваря се капакът и се облепя с тесто. Слага се в студена фурна на 150 градуса без вентилатор отгоре и отдолу. Когато се стигне температурата, се засичат 5 часа за печене. Това ястие е перфектно за новогодишната вечеря, ако решите да празнувате вкъщи.


title: Турска рецепта за красота с мед и сода

maintext:
Турска рецепта за красота с мед и сода
НЕОБХОДИМИ ПРОДУКТИ:
3 чаени лъжици сода
1 чаена лъжица мед
1 чаена лъжица течен витамин Е (може да се закупи от аптеките)
1/4 чаена лъжица канела
4 чаени лъжици мляко или сметана
ПОДГОТОВКА
Смесете всички съставки. Трябва да се получи една доста гъста смес. Ако не е достатъчно гъста, добавете колкото е необходимо сода. Нанесете дебел слой от маската върху почистено лице и шия, избягвайки зоната около очите и устните. Оставете я да изсъхне. След около 15-20 минути отмийте маската с натопен в топла вода памук, без да натискате много. След като изплакнете много добре лицето от маската, ще забележите, че кожата е видимо по-свежа, стегната, а порите са почистени и не чак толкова разширени. Ако използвате маската два пъти в седмицата, много скоро хората около вас няма да могат да отгатнат възрастта ви.


maintext:
Търговците на сурвачки в Кюстендил изкарват 1 минимална заплата, Живка Илиева: Завършила съм 7-и клас, работа не мога да си намеря
Сияна Александрова: Помагам си към пенсията, студуваме, но всеки лев е добре дошъл
Минимална работна заплата от търговията със сурвачки си докарват продавачите в Кюстендил. Живка Илиева и семейството й се занимават с това вече 12-а поредна година. „Цените са различни, зависимост от големината ги предлагам по 2, по 4, има и по 6 лева. Най-скъпите са тези от естествени материали – вълна, пуканки, сушени чушки, ошав и други. Купуват ги предимно за малки деца – 1-, 2-, че и 6-годишни, и за момичета, и за момчета. По-големите вече се срамуват да сурвакат, въпреки че това си е една изключително българска традиция“, казва Живка Илиева.
Между 30 и 40 минути отнема изработката. Тази година тя смята да продаде 100 бройки. „С мъжа ми си спестяваме ходенето по гората да берем дрянови клонки. Има хора, които ни ги доставят. Пръчката струва 1 левче. През останалото време на годината търся работа. Завършила съм 7-и клас, бях по временната заетост за 40 лева, но тази социална програма приключи. Много искам да съм шивачка, но не умея, на курсове не ме пращат, бизнесът иска персоналът да е научен“, споделя Живка.
Сияна Александрова вече е пенсионерка, със сурвачките ще си помогне към пенсията, която е едва 240 лева.
„Мръзнем, студуваме, ама какво да се прави, като пенсиите са малки. Аз за сурвачките си имам фактури, дренчетата съм си ги купил, иначе всичко друго е контрабанда. Очаквам хората да се активизират и да купуват в двата дни преди Нова година, но дотогава ще стоим и ще чакаме“, коментира Кирил Алексов, който също е пенсионер. Месечната му лепта е 220 лева.


maintext:
Изгоря мерцедесът на кюстендилеца Крум, докато е в чужбина, подозирт умишлен палеж
Лек автомобил „Мерцедес“ горя през изминалата нощ на ул. „Три уши“ в Кюстендил, съобщиха от полицията. Причините за пожара се изясняват, не се изключва вероятността и за умишлен палеж.
Инцидентът е възникнал около 03,00 часа през изминалата нощ. Цялата предна част на автомобила е изгоряла. Унищожен е двигателят, изпепелени са предните гуми, а от огъня стъклата са обгорели. „Колата е на Крум, той живее сам, родителите му починаха и отиде при сина си в Англия. Едва ли мерцедесът е пламнал поради техническа неизправност“, коментираха съседи. Пожарът е изгасен от екип на пожарната, който се отзовал на подадения сигнал.
По-късно автомобилът е репатриран и оставен на гараж. Собственикът Крум близо 20 дни е в чужбина.
Техническа неизправност пък е причинила запалване в лек автомобил „Рено“ в Кюстендил. Изгорели са двигателен отсек и арматурно табло, няма пострадали.


title: Големият китайски хороскоп за 2017 г.

maintext:
Големият китайски хороскоп за 2017 г.
Плъх: Родените през 1948, 1960, 1972, 1984, 1996 или 2008 г.
Зодиакът предвижда, че през годината вие ще напреднете в живота или ще подобрите себе си по някакъв начин. Работете по-усърдно в работата или хобито си, прекарвайте повече време със семейството и близките си. И не забравяйте да вършите нещата, които ви доставят удоволствие.
Любов: Вие ще бъдете по-свързани с емоциите си през тази година и по този начин по-лесно ще покажете на останалите как се чувствате. Това ще ви помогне по-лесно да започнете нови отношения – както романтични, така и приятелски.
Кариера: Тази година е вероятно да се чувствате по-амбициозни. Ще ви се иска да свършите повече работа и да държите под око банковата си сметка.
Финанси: Прогнозите за 2017 г. ви предупреждават да не харчите прекалено много пари за луксозни придобивки през годината. Здраве: Енергийните ви нива ще варират точно както и емоционалните. Вероятно ще имате възходи и падения. Уверете се, че се храните балансирано и тренирате, особено в моментите, в които имате прилив на енергия. Пазете здравето си през лятото.
Вол: Родените през 1925, 1937, 1949, 1961, 1973, 1985 или 1997 г.
Хороскопът прогнозира, че нещата ще се движат бързо за вас през тази година. Въпреки че имате допълнителната енергия, все пак трябва да се опитате да спазвате ритмично темпо. Работете усилено на работното място и у дома. Грижете се за тялото и финансите си.
Любов: Китайският хороскоп прогнозира, че засиленият инстинкт на Вола ще ви помогне да намерите някой, който ви разбира, и да се отнесете подобаващо с тези, които не са се държали добре с вас, същото важи и за новите приятелства. Любовният и сексуалният ви живот като цяло ще са активни през годината.
Кариера: Тази година колегите ви ще се чудят какво ви прави такива късметлии в работата. Но работата е там, че успехите ви ще се дължат не на късмет, а на самите вас.
Финанси: Прогнозите предсказват, че ще работите по-усилено през годината, което може да означава увеличение на заплатата. Това е страхотно, защото има вероятност да се появят неочаквани разходи. Спестявайте пари.
Здраве: Вероятно тази година ще се чувствате сякаш имате повече енергия от обичайното. Не я губете! Използвайте я за упражнения и работете върху хобитата си, за да поддържате както тялото, така и ума си на добро ниво.
Тигър: Родените през 1926, 1938, 1950, 1962, 1974, 1986 или 1998 г.
Хороскопът показва, че макар и да обичате да водите в живота си, през тази година не трябва да се страхувате да позволявате на други хора да ви помагат. Да бъдете с други хора, може да направи нещата много по-лесни за вас – и дори много по-забавни!
Любов: Прогнозите предсказват, че тази година може да бъде пълна с промени в отношенията ви, а дали ще бъде за добро, или лошо, зависи от вас. Това може да означава, че ако сте сами, ще си намерите партньор. Ако вече сте във връзка, тогава може да отнесете нещата до следващото ниво или да ги приключите изцяло.
Кариера: Прогнозите предвиждат, че трябва да се фокусирате върху колегите и шефовете си, за да можете да напреднете в кариерата.
Финанси: Хороскопът предвижда, че ако се справяте добре с работата, това означава, че ще получавате повече пари. Може да ги използвате, за да изплатите стари задължения.
Здраве: Прогнозите съветват да направите всичко възможно да намалите нивата на стреса през тази година; това също може да помогне на здравето ви. Енергията на родените в годината на Тигъра ще има своите възходи и падения през периода, но ще бъде там, когато най-силно имате нужда от нея.
Заек: Родените през 1939, 1951, 1963, 1975, 1987 или 1999 г.
Китайският хороскоп прогнозира, че най-добрият начин да постигнете успех през годината, е да се фокусирате върху това, което искате от нея. Поставете си няколко цели в началото на периода и се фокусирайте върху това.
Любов: Не се притеснявайте да опитате нещо ново, като например да потърсите партньор в интернет. Така можете да срещнете нови и интересни личности. По отношение на любовта прогнозите предупреждават, че в средата на периода сексуалните ви връзки ще бъдат по-сложни от обичайното.
Кариера: Прогнозите показват, че обемът на работа през годината ще се увеличи за вас.
Финанси: Уверете се, че заделяте пари за спешни случаи през тази година.
Здраве: Вероятно през предишните години сте пренебрегвали физическата си обвивка, затова сега е важно да се погрижите за себе си. Независимо дали ще тренирате, спазвате диета, или ще обновите гардероба си, направете го!
Дракон: Родените през 1940, 1952, 1954, 1976, 1988 или 2000 г.
Обрати ще изникват неочаквано през цялата година. Не бягайте от проблемите си! Тези промени ще изградят характера ви. Използвайте годината като един вид обучение. Използвайте емоциите си, за да изграждате социални контакти.
Любов: Ще бъдете по-разговорливи през годината. Това ще направи по-лесно създаването на приятелства от преди. Ще сте и по-склонни да споделяте емоциите си с другите.
Кариера: Тази година натовареността ви в работата ще е по-голяма от обичайното. Трудно е да се справяте сами, затова не опитвайте.
Финанси: Вероятно ще изкарате повече пари през годината благодарение на социалните си умения. Уверете се, че управлявате финансите си правилно. Платете дълговете си, преди да похарчите парите за по-маловажни неща.
Змия: Родените през 1941, 1953, 1965, 1977, 1989 или 2001 г.
Хороскопът прогнозира, че емоциите ще управляват годината ви. Уверете се, че не избирате удоволствието преди всичко. Макар и то да е важна част от живота, също така е важно да работите добре. Уверете се, че можете да посрещате разходите си. Правете нещата по свой начин, но не забравяйте да се грижите за себе си и за хората, които обичате. Придържате се към шестото си чувство.
Любов: През тази година ще сте по-общителни. Ако се доверявате на чувствата си и действате според инстинктите си, има шанс да срещнете нов партньор, ако нямате такъв в момента. Ако имате романтична връзка, отношенията ви ще станат по-страстни през 2017 г. Вероятно ще правите повече секс от предходните години. Изпълнете сексуалните си желания през периода! Женените двойки могат дори да планират бременност.
Кариера: Това е времето, в което да започнете да измисляте нови идеи за кариерата и професията си. Вероятно ще предложите нова идея на шефа си. Прогнозите предвиждат, че ако ви стане много скучно на работното място, значи е време да смените кариерата си изцяло. Разбира се, не напускайте старата си работа, ако нямате нова, за да запазите финансовото си състояние.
Финанси: В началото на китайската година е възможно да имате повече пари.
Здраве: По-малко вероятно е да страдате от контузия през тази година, а и ще се лекувате по-бързо, ако по някакъв начин се нараните. Вероятно ще имате повече енергия от обичайното.
Кон: Родените през 1942, 1954, 1966, 1978, 1990 или 2002 г.
Хороскопът за представителите на знака показва, че годината ще бъде много целенасочена и непроменлива за тях. Това е време, в което трябва да се погрижите за всичките си дела и да поемете контрол над живота си. Планирайте за далечното бъдеще, докато животът ви е постоянен.
Любов: Макар и да променлив социалният ви живот през годината, ще има известна стабилност в края.
Кариера: Кариерата ще бъде нестабилна през годината, но поне няма да бъде отегчително! Промени в работата ви ще настъпват без никакво предупреждение.
Финанси: Хороскопът показва, че финансите ви ще бъдат стабилни. Добре е да се информирате за големи покупки, като къща или кола през годината. Но не бъдете импулсивни.
Здраве: Безгрижното ви отношение може да засегне и физическата ви форма. Ако не се грижите за тялото си, е възможно да качите или свалите много килограми.
Коза: Родените през 1943, 1955, 1967, 1979, 1991, 2003 или 2015 г.
Хороскопът за зодия Коза предлага да бъдете активни през годината. Тя ще бъде доста заета, но ако правилно прецените темпото си, ще успеете да се справите.
Любов: През тази година ще преминете през многобройни промени. Дали са добри, зависи от вас. Може и да изпитате нови чувства през годината – както чувства към някой нов, така и нови желания към човека, с когото сте.
Кариера: През годината представителите на този знак ще се наложи да работят повече, ако искат да напреднат в кариерата си.
Финанси: Хороскопът съветва да следите внимателно финансите си през годината. Може и да работите по-усилено, което ще ви донесе повече приходи от обичайното.
Здраве: Хороскопът показва, че ще вършите много различни неща през годината. Вероятно е да сте по-избухливи и стресирани заради това колко бързо се върти светът.
Маймуна: Родените през 1944, 1956, 1968, 1980, 1992 или 2004 г.
Хороскопът съветва да бъдете гъвкави през годината. Това ще ви помогне в работата и приятелствата. Гъвкавостта ще направи живота ви по-интересен като цяло.
Любов: Прогнозите предвиждат, че любовният ви живот ще бъде едновременно хармоничен и вълнуващ през годината. Възможно е да достигнете стабилно ниво във връзките си – както приятелски, така и романтични. Ако искате нещата да напредват, трябва да изразите емоциите си пред хората, за които ви е грижа. Така те ще разберат по-добре вас и намеренията ви, дори и да става дума за планиране на бременност. Китайският зодиак предвижда, че това може да направи нещата по-романтични и сексуални. Слушайте партньора си, ако имате такъв.
Кариера: Хороскопът за 2017 г. показва, че ще се чувствате свободни да споделите собствените си креативни идеи. Кой знае? Може именно тези идеи да са разликата между повишение и монотонна кариера.
Финанси: Дръжте под око финансите си през годината. Трябва да правите някои саможертви по отношение на разхищенията, но това ще балансира банковата ви сметка.
Здраве: Не позволявайте на стреса да вземе най-доброто от вас, иначе в противен случай ще се разболеете. Не позволявайте на малките лоши неща да ви засягат, но позволете на малките хубави неща да подобрят деня ви. Продължете да бъдете оптимисти
Петел: Родените през 1945, 1957, 1969, 1981, 1993 или 2005 г.
Хороскопът предсказва, че нещата ще си идват и ще си отиват тази година, но животът ви зависи повече от действията ви, а не от местоположението на звездите. Докато китайският зодиак е способен да ви води, от вас зависи какво ще правите с годината. Усилената работа ще подобри живота ви и цялата ви година.
Любов: Не можете да изневерите на себе си и винаги се водите от емоциите си, това ще бъде най-важно за вас и през тази година.
Кариера: Ако сте се чувствали отегчени на работа, това ще се промени. Може дори да получите нови проекти в работата или бизнеса си.
Финанси: Трябва да действате бързо по отношение на парите през тази година. Много е важно да работите върху изплащането на дълговете си.
Здраве: Има вероятност да бъдете изпълнени с физическа и умствена енергия през годината. Вашето тяло е готово на всякакви предизвикателства, които може да му отправите!
Глиган: Родените през 1935, 1947, 1959, 1971, 1983, 1995 или 2007 г.
Хороскопът предвижда, че животът ви започва да достига баланс – позволете му. Опитайте се да не създавате проблеми и не се изхвърляйте. Фокусирайте се върху основните си цели и гледайте нещата от различни ъгли. Подобрете уменията си по отношение на работата, приятелите и хобитата си. Трябва да решите какво искате в началото на годината и да работите върху това през остатъка от нея.
Любов: Ще имате напредък в социалния си живот, макар и бавен. На моменти може да се чувствате сами, но това е знак, че трябва да помислите върху връзката си. Ако планирате дете, обсъдете това, преди да се разочаровате.
Кариера: Нещата ще са по-лесни за вас през годината. Ще имате повече време да почивате и да мислите за нещата, които искате в бъдеще по отношение на работата си.
Финанси: По отношение на парите трябва да се уверите, че изплащате всичките си дългове. Фокусирайте се върху това да харчите пари за неща, които ще повишат сигурността ви на първо място.
Здраве: Уверете се, че следите диетата си. Макар и да се движите повече, това не означава, че трябва да си наваксвате със сладкиши и мазни храни.


maintext:
Откриха труп на 50-год. жена в Перник, носила медальон с овен и половин сърце
Труп на жена е открит в района на бившето поделение „Бучино“ в Перник навръх Коледа. На 25 декември в полицията е бил подаден сигнал от граждани за зловещата находка в района на бившето поделение на Строителни войски в края на областния град. Пристигналите на място разследващи и криминалисти установили останки от тялото на около 50-годишна жена, която до този момент не е идентифицирана.
Трупът на неизвестната е бил закаран в Съдебна медицина – Перник за аутопсия, а процесуално-следствените действия продължават под надзора на Окръжна прокуратура – Перник.
Мъртвата жена е била облечена с бежова риза и тъмносин анцуг. На врата си е имала кожена черна връв с медальон на овен и половин сърце. Носела е кожена гривна на китката и пръстен тип халка.
От Областната дирекция на МВР апелират, ако някой има информация за починалата, да се обади на тел. 112 или в най-близкото районно управление на полицията.
По случая е започнато досъдебно производство и работата продължава.


maintext:
Абитуриенти от Симитли с класната Виолета Ставрева спретнаха луд купон за Коледа, Пламена спря дъха с акробатичен номер
Завършващите похапнаха огромна торта, Милена изпя „Тиха нощ, свята нощ“
клас на СУ „Св.св. Кирил и Методий“ – Симитли отпразнува коледа с бурно парти. Пременени в красиви тоалети, абитуриентите с класен ръководител Виолета Ставрева накараха гостите да се чувстват като в голяма коледна приказка. Завършващите ученици бяха подготвили невероятно шоу с много забавни игри, песни, танци и викторини, които не затрудниха нито учители, нито зрелостници.
„Тиха нощ, свята нощ“ бе специален поздрав от духовия оркестър към училището за начало на празника. Коледни стихчета от третокласниците Марти и Ася огласиха пълната зала. Всички игри, които забавляваха ученици и учители, бяха оценявани от директорката на СУ „Св.св. Кирил и Методий“ – Симитли, Таня Янкова, специалистката по образованието към община Симитли Ваня Узунова и учениците Вилимир и Симона.
Пред изключително стриктните им погледи отборите, които се състояха от ученик и учител, познаваха коя е песента, малко познати факти, надиграваха се и всичко това с широки усмивки, които бяха най-важното във вечерта.
Настроението бе повдигнато, когато гимнастичката Пламена направи опасни акробатични номера за всички празнуващи, а Милена изпя емблематичната коледна „Тиха нощ, свята нощ“. Изненада от всички зрелостници за класната бе голям букет цветя и характеристика, подготвена с много любов за Виолета Ставрева от учениците.
Колективът на училището поздрави абитуриентите за отличната организация и веселия празник, като им подари голяма торта. С много хора, весели танци и броене до 12 продължи големият коледен бал на зрелостниците, които се забавляваха до сутринта.
Снимките:


maintext:
Актуално! Съпредседателят на БДЦ д-р Красимира Ковачка от Самоков: Още 12 души платиха с живота си за бездействието на политиците в Европа
Очевидно водената от ЕС политика за борба с тероризма не дава резултат, категорична е депутатката
Депутатът от Самоков д-р Красимира Ковачка и съпредседател на БДЦ осъди кървавия атентат в германската столица Берлин.
„Ние от партия Български демократичен център осъждаме остро това, което се случи и в Берлин, и в Цюрих, и в Анкара. Поредните терористични актове ни карат да сме разтревожени дали Европа може да се справи с вълната от тероризъм, която периодично ни залива”, заяви съпредседателят на БДЦ д-р Красимира Ковачка.
Очевидно водената от ЕС политика за борба с тероризма не дава резултат и още дванадесет души платиха с живота си за бездействието на политическата класа в Европа – категорична е Ковачка. Вместо през няколко месеца да ставаме свидетели на поредния терористичен акт на територията на ЕС, ние искаме всеки ден да чуваме за строгите мерки за ограничаване на мигрантската вълна и за разбити и обезвредени клетки на терористи. Необходими са бързи, строги и адекватни мерки, така че страхът, който е сковал цяла Европа, да бъде усетен от онези, които ни го причиняват – посочи още д-р Ковачка.


maintext:
Съдебен отказ получи в София Църквата на Летящото спагетено чудовище
Пастафарианците приемат, че Вселената е създадена от Летящото Спагетено Чудовище
Софийският градски съд е отказал да регистрира Църквата на Летящото спагетено чудовище (ЛСЧ), която обединява пастафарианците в България, съобщи „Правен свят“.
Характерно за последователите на Летящото спагетено чудовище е, че трудно могат да останат незабелязани, ако спазват собствения си дрескод, който включва носенето на гевгир на главата. Не малко пастафарианци по света успяха дори да се снимат с гевгири за личните си документи.
Пастафарианците приемат, че Вселената е създадена от Летящото Спагетено Чудовище – с един размах на макаронените си израстъци той е създал времето, пространството и законите на физиката, а останалото е дошло като следствие. Всъщност, това е абсурдната теория на основателя – физикът Боби Хендерсън, с която той се бори срещу креационизма в учебната програма в Канзас, САЩ.
Хендерсън казва, че твърдението, че човечеството е създадено от Летящото спагетено чудовище е толкова абсурдно, колкото и обяснението за говореща змия и изтръгването на реброто на Адам в християнството.
Иначе, пастафарианците съвсем сериозно вярват в рационалните и научни обяснения за света, вкусната храна и добрите напитки. На особена почит в религията е бирата.
Историята на пастафарианството и някои прояви на последователите му обаче са приети от съда като търсено противопоставяне на други религии и това в крайна сметка е довело до отказа от регистрация.
Заявлението за регистрация у нас беше направено още през лятото от учредителя Стефан Кирязов. В искането за учредяване на вероизповедание са се подписали 27 души, декларирали присъщността си към пастафарианството.
В решението на съдия Владимир Вълков се посочва, че споделените убеждения сами по себе си не са достатъчни за институционализиране на дейността, като изтъква, че вероизповеданието предполага споделена вяра, за която е характерна и сакралността.
Като цитира Конституцията, според която свободата на вероизповедание е ненакърнима, съдът посочва и задължението на държавата да поддържа търпимост и уважение между различни вероизповедания.
Съдия Вълков е установил, че от представения устав на Църквата на Летящото спагетено чудовище, идеологията на вероизповеданието се противопоставя на останалите религии.
По делото е било получено становище и от Дирекция „Вероизповедания“ на Министерския съвет, в което били приложени разпечатки от пастафариански ритуали, включително бракосъчетание.
През лятото в медиите беше отразена първата пастафарианска сватба в България на учредителя Стефан Кирязов и съпругата му Николет Стефанова. Младоженците бяха бракосъчетани в музея „Земята и хората“ от пастор с черпак и гевгир на главата, който държеше в ръцете си една от свещените библии на пастафарианците – „Вселената в орехова черупка“ от Стивън Хокинг.
Всичко това се е видяло твърде показно и на Дирекция „Вероизповедания“, и на съда, като в решението се казва, че използваната символика наподобява ритуали на други религии, което е възприето като противопоставяне.
„Иронизирането на възприети в християнството послания, предвид и очертаната в устава история на формиране на следваното от общността убеждение и декларираната мисия обективно влизат в противоречие с конституционно утвърдения принцип на верска толерантност“, пише в решението си съдия Вълков.
В него той посочва още, че според Конституцията, с правата си гражданите не могат да засягат чужди такива, което от гледна точка на вероизповеданията означава, че всеки е длъжен да се въздържа от действия, които сам би приел като засягащи, ако са насочени към неговата вяра.
Отказът на съда обаче едва ли ще откаже последователите на Летящото спагетено чудовище от вярата им. В България броят им постоянно расте и вече са над 2000.


maintext:
След заседание на правителството социалният министър увери: Две години държавата ще помага на Хитрино
Борисов спря обществени поръчки на спортното министерство, срокът на действащите договори е изтекъл
В продължение на две години държавата се ангажира да помага на Хитрино. Това стана ясно от коментара на социалния министър в оставка Зорница Русинова след заседанието на кабинета в оставка „Борисов-2“ вчера.
Още на 14 декември са преведени пари на община Хитрино. Русинова очаква да започне бързо разпределяне на помощта. На първия етап от този процес ще се направи анализ на нуждата от социално подпомагане. В рамките на шест месеца пострадали семейства ще получават до 500 лева допълнителна социална помощ, стана ясно от думите на Русинова. Прави се оценка на щетите. При необходимост възстановяването и социалното подпомагане – там, където е необходимо, ще продължи до две години.
Вече има постъпили 70 заявления, изтъкна министърът в оставка. Около 80% от заявленията са за възстановяване на щети, допълни тя. Ще се осъществява ефективен контрол на разходването на публичния ресурс. 30 души безработни ще подпомагат общината за възстановяването на щетите. Те ще работят на 6-часов работен ден. 5 милиона лева дава МТСП за възстановяване на щетите.
По нареждане на премиера Бойко Борисов Министерството на младежта и спорта спира две обществени поръчки, съобщи правителствената пресслужба. Те са за извършване на физическа охрана на сгради и обекти на ведомството и за избор на мобилен оператор за нуждите на ведомството.
„За да се прекратят съмненията за целесъобразността на поръчките, премиерът Борисов поиска избирането на доставчик на услугите да бъде оставено на служебното правителство“, се казва в официалното съобщение.
Двете обществени поръчки са регулярни и бяха обявени преди Коледа предвид изтичането на действащите договори. Максималната прогнозна стойност на поръчката за физическа охрана е 220 000 лева без ДДС, а за мобилен оператор – 70 000 лева без ДДС.
Решението да бъдат обявени е взето от администрацията на Министерството на спорта, с цел да не бъде възпрепятствана работата на ведомството в първите месеци на 2017 г. От спортното министерство пък подчертаха, че въпреки спирането им „двете обществени поръчки са регулярни и бяха обявени преди коледните празници предвид изтичането на действащите договори“.
Преди дни на едно от последните заседания на кабинета в оставка Борисов нареди на министрите да спрат всякакви обществени поръчки до встъпването в длъжност на служебното правителство.
Снимка:
Търговете ще бъдат проведени от служебното правителство, нареди премиерът в оставка.


title: Започва съдебен процес срещу Тайфи Мекльов, разпространил опасна спиртна напитка, довела до смъртта на шестима в Якоруда

maintext:
Окръжна прокуратура – Благоевград изготви и внесе в съда обвинителен акт срещу Тайфи Мекльов, който е обвинен за това, че през декември 2015 г. в Якоруда, през непродължителни периоди от време, разпространил опасна за здравето спиртна напитка, предназначена за общо ползване. Това съобщиха от пресцентъра на Апелативна прокуратура – София .
От престъпните действия на Мекльов последвала смъртта на шестима мъже. На други осем лица, консумирали от разпространената от подсъдимия спиртна напитка, били причинени средни телесни повреди, временно опасни за живота. Пострадалите имали оплаквания от главоболие, болки, гадене, повишено кръвно налягане, притъмняване пред очите, смущение в зрението, както и изпадане в състояние на кома.
В хода на досъдебното производство се установи, че продаваната и подаряваната от подсъдимия ракия съдържала метилов етанол (метанол) с концентрация над максимално допустимото. Метиловият алкохол бил изготвен в нарушение на Закона за виното и спиртните напитки чрез използване на синтетичен спирт.
Предстои насрочване на делото от Благоевградския окръжен съд.
Подробности в печатното издание.


maintext:
Атанас Божинов спечели 100 лв. за короната цар на виното в Сандански
Атанас Божинов от Сандански бе избран за цар на виното по време на празника на младото червено вино на пл. „България“. Въпреки студеното време имаше смелчаци за публика както санданчани, така и гости на града, пристигнали за празниците. Лозовите масиви на Атанас са в местността Ушите. В програмата участваха местни фолклорни състави към НЧ “ Отец Паисий – 1919 „, Сандански, и певческа група към читалище „Просвета“, Катунци, с ръководител Донка Каракатина. Всеки, който желаеше, бе почерпен с чаша червено вино. Наградите за участници – лозаро-винари бяха: 1. място – 100 лв., 2. – 70лв., 3. – 50 лв., а 4., 5., 6. – по 20 лв. Имаше и хоро на площада под звуците на гласовитата смесена група от Катунци. Изпълнителите бяха възнаградени с бурни аплодисменти.


maintext:
ВиК шефката инж. Росица Димитрова: Инвестирахме 2,5 млн. лв. в модерницазия на мрежата в Благоевград, за 2017 г. са заделени 4,173 млн. лв.
Нередовните платци намаляват, съкращения не се предвиждат
Над 2,5 млн. лева са инвестирани през 2016 г. в реконструкция, модернизация и автоматизация на водопроводната мрежа и съоръженията, които ВиК-Благоевград стопанисва на територията на десетте общини от област Благоевград. Това съобщи на пресконференция вчера управителят на ВиК – Благоевград инж. Росица Димитрова.
„Инвестиционната ни програма е изпълнена на 90%, което е много добър резултат предвид ограниченото време, с което разполагахме, и това, че я реализирахме със собствени сили и средства“, каза инж. Димитрова. В дружеството работят 533-ма служители и работници, съкращения не се предвиждат.
1748 аварии са станали през тази година на територията на регионалните поделения в Благоевград, Разлог и Гоце Делчев. Най-много са тези на улични водопроводи – близо 900, и на водопроводни отклонения – 424. Значително по-малко са канализационните – едва 62.
Печалбата за финансовата 2016 г. все още се изчислява. Размерът й ще стане ясен в края на януари. С постановление на Министерския съвет миналогодишната печалба е била реинвестирана.
450 000 лева са натрупани от длъжници – физически и юридически лица.
Черният списък обаче постепенно се свива, тъй като в последните години фирмите започват да чистят дълговете си. В ромската махала на Благоевград например имаме домакинство с над 4000 лева неплатени сметки, които вече се погасяват разсрочено“, даде пример Димитрова.
Тя призна, че остава проблемът с ромите в Гърмен, които отказват да плащат за вода. Част от задълженията им поема кметската администрация. В общината е критична и ситуацията с водоподаването.
„Бяхме на ръба на воден режим, но се надяваме с падането на валежи от дъжд и сняг ситуацията да се подобри. За съжаление сме зависими от природните условия и водоизточниците, защото основното подаване е гравитачно“, каза управителката на ВиК.
Тя е оптимист за бъдещето на Асоциацията по ВиК в Пиринско въпреки отказа на двете общини Кресна и Сандански да се присъединят към нея.
В предстоящия период е предвидено 20% увеличение на цената на водата. Много важно е да разберат потребителите, че не цената на водата се увеличава, а цената на услугата, обясни Димитрова.
Бизнес планът на дружеството за предстоящия 5-годишен регулаторен период – 2017-2021 г., вече е подаден в КЕВР. Предстои одобрението му.
Планираните инвестиции през 2017 г. са в размер на 4 173 000 лева, което е с близо 67% повече от тазгодишните.


maintext:
Съветникът инж. Петър Георгиев: Общинско лесничейство-Самоков не е изплатило 40 000 лв. на горски на частна практика за маркиране, това е селски грабеж
Кметът Георгиев: Такива средства не са заделяни от бюджета, ще проверим договорите
Горски на частна практика си търсят неизплатени за 2 г. 40 000 лв. за маркиране на дървесина от Общинско лесничейство–Самоков, оповести пред съветниците на ОбС сесия инж. Петър Георгиев. Въз основа на сигнала той зададе въпросите си: какъв е общият обем на маркираните общински гори в периода 2015-2016 г., по какъв ред става възлагането на дейности по маркиране, какви са дължимите суми за посочените дейности и на кого се дължат? В отговор кметът Владимир Георгиев заяви, че общият обем на маркираните гори за 2015 г. е 16 255 куб. м, за 2016 г. – 48 009 куб. дървесина. Разликата в кубиците била по правилата. По думите на кмета в тази стойност имало маркирана дървесина и за следващата година. На втория въпрос той отговори, че маркирането става по Наредба №8 от 2011 г. Кметът уточни: „Тези 48 000 кубика, маркирани т.г., не сме ги възлагали и няма да се заплатят, защото аз и директорът на Общинско лесничейство сме приели, че това е задължение на служителите на общинско лесничейство. По този начин спестяваме и ресурс на общината и на Общинското лесничейство”, каза кметът.
Кметът Владимир Георгиев се оправда и бързо излезе от ситуация, като каза: „За календарната 2015 г. Общинско лесничейство, представлявано от инж. Георги Чапкънски, е сключило 17 договора за поръчка с предмет клупиране, задялване и поставяне на горска марка върху дървета в общински горски фонд на стойност 32 560 лв. за 16 255 куб.м. Посочените договори не са породили правни последици според нас поради липсата на доказателства за извършване на договорните дейности и липса на съществени регистри, поради което посочената сума се явява недължима. За календарната 2016 г. Общинско лесничейство-Самоков няма задължение за извършено маркиране, защото дейността се осъществява от служителите по трудови договори към предприятието“, по думите на кмета Георгиев.
По повод казаното от кмета съветникът Петър Георгиев заяви, че при него са идвали хора и са питали кога ще си получат парите. Имали договори, по които не им е платено. Думата поиска инж. Владимир Малинов, шеф на Общинското лесничейство, който заяви: „Част от договорите не са подписани и не са подпечатани от Георги Чапкънски, няма дата откога са. Дейностите по маркиране се извършват от лицензирани лесовъди, а нито един от тези хора не е лицензиран. За мен тези суми не са дължими“, заяви Малинов. Съветникът Петър Георгиев не остана удовлетворен от отговорите и отново заяви: „Има предпоставки тези пари, отпуснати от общината на Общинско лесничейство, да ги е прибрал някой и да не е платил на хората. Това е селски грабеж. Ако има такова нещо, го проверете“, прикани Петър Георгиев.
Кметът Георгиев заяви, че не става въпрос за грабеж, такива средства не са заделяни от бюджета, за да ги има. И през тази година, без да заделяме такива средства, е маркирано тройно повече, защото считаме, че това е задължение на хората, които работят и имат трудово правоотношение с Общинско лесничейство. „Ще проверим договорите – обеща кметът, – и ще ви запознаем.”


maintext:
Журналистът Гасан Насър издъхна в хотел „Пирин голф“ в Банско
Дългогодишният журналист от в. „Труд“ Гасан Насър е починал по време на почивка с половинката си в известния хотел „Пирин голф“ в Банско.
Смъртта му е била внезапна и учудила най-близкото му обкръжение. Дни по-рано Гасан заминал в отлично настроение за курорта, за да посрещне новата 2017 година.
Собственикът на фирмата, за която работи Насър – Богомил Манчев, коментира тъжната вест: „Познавам Гасан и семейството му. Изключително ми е неприятно и мъчно, че почина. Гасан бе важна брънка от моя екип“.


maintext:
Катаклизмите продължават! Дербито с „Левски“ се превръща в рубикон за играчите на БК „Рилски спортист“
Дисципът одруса с 300 лв. аса на самоковци Келвин Паркър след мача с „Черно море“
Катаклизмите в баскетболния „Рилски спортист“ продължават. Въпреки че клубният президент инж. Петър Георгиев реши да удържи от заплатите на играчите за последния месец вследствие на допуснатите от тях четири поредни поражения в първенството, те инкасираха и пета загуба – 74:81 от „Черно море“. Това нажежи докрай и без това напрегнатата обстановка в Самоков и на състезатели и треньори хич не им е до празници дни преди новата година. Напротив – всички тренират с двойно усърдие за днешния възлов сблъсък със столичния „Левски“ от 12-ия кръг на елитната дивизия – от 17,00 часа в столичната зала „Триадица“. Евентуален нов неуспех вече би имал почти апокалиптични измерения. С две думи – още играчи ще изхвърчат от отбора след освободения в средата на месеца Джеръл Симънс.
С допълнителна сума след мача във Варна пък ще се бръкне плеймейкърът Келвин Паркър. Американецът си изпроси трето техническо нарушение през сезона срещу черноморци, за което бе одрусан с 300 лв. от Дисциплинарно-административния съвет към федерацията. Провинението автоматично прави янкито най-невъздържания баскетболист в елита.
За дуела със „сините“ старшията Людмил Хаджисотиров ще може да разчита на всичките си подопечни, включително на неубедителните през сезона до момента Денислав Вутев, Николай Стоянов и Душан Цветкович. Именно последният е на мушката на управата заради бледите си изяви. Сърбинът бе взет да върши черната работа под коша, но показателите му до момента в НБЛ не са никак респектиращи – 4,3 точки и 4,7 борби средно в 19 срещи в евротурнирите и вътрешния шампионат.
На снимката: Самоковци (в сини екипи) са пълна нула в последно време.


title: Крадци взривиха банкомат в Гърмен

maintext:
Крадци взривиха банкомат в Гърмен
Крадци са направили опит да взривят и отмъкнат банкомат в село Гърмен, но не успяли.
Около 03:45 часа на телефон 112 е получен сигнал за това, че банкоматът в населеното място е увреден. От пристигналите на място полицейски служители е установено, че част от него е взривена, като към момента няма данни за липса на пари . Уведомена е Районната прокуратура в Гоце Делчев. Полицията издирва извършителите на престъплението.Възмжно е нещо да е подплашило апашите и те да са избягали.
Подобно посегателство имаше пак в село Гърмен на 24 ноември миналата година. Устройството в преддверието на „Банка ДСК бе завързано с дебело въже и изтеглено навън с помощта на автомобил. После банкоматът бил качен във возилото, пише „Труд“.
Подробности в печатното издание.


maintext:
Мартин Димитров: Реформаторски блок в момента няма, нужна е нова демократична алтернатива
Реформаторски блок в момента няма и няма как да останем в него, каза вчера депутатът Мартин Димитров. По думите му сега трябва да бъде изградена нова демократична алтернатива, която да бъде различна от ГЕРБ.
„Когато най-голямата партия подаде оставка и поиска избори, после върне мандата, е ясно, че се отива на такива. ГЕРБ трябва да понесе цялата отговорност”, смята Димитров. Той и депутатът Петър Славов са рекордьори по най-много зададени въпроси към министри и депутати. Първият е задал 233 въпроса, а вторият – 295.
„Парламентът е много важна институция, ние се опитваме да използваме контролните й функции”, поясни Димитров.
Според Славов въпроси трябва да се задават, независимо дали по една тема има или няма развитие.
„Според мен едно от обясненията защо сегашният парламент си отива е, че не бяха направени осезаеми усилия”, каза той.
В резултат на техните въпроси беше гласуван законопроект храните с изтичащ срок на годност да бъдат освободени от ДДС и дарявани. Новият закон влиза в сила от 2017 г.
„Оттогава производителите ще имат всички стимули храните да отиват при нуждаещите се. С въпроси и законопроекти стигнахме до резултат”, каза Димитров.
снимка
Мартин Димитров: Трябва да бъде изградена нова демократична алтернатива.


maintext:
Над 13 000 лв. събраха на благотворителен концерт с Арон Аронов и Диман Панчев в Дупница, ОбС шефът И. Константинов, Е. Гущеров, Петър Петров… сред ВИП гостите
Парите ще бъдат дарени на детско отделение в общинската болница, д-р Карастоянов пропусна събитието заради пациент с абсцес, изпълненията аплодираха още Б. Тасков, отец Паликарски, д-р Миков
Над 13 000 лв. събра благотворителният концерт със световноизвестните звезди Арон Аронов и Диман Панчев в Дупница. В залата на театъра се събра целият бизнес и политически елит на града. Концертът бе организиран от депутата д-р Иван Ибришимов, като набраните средства ще бъдат дарени на детско отделение на общинска болница „Св. Иван Рилски”-Дупница.
Но концерта пяха още и Георги Петров, Петър Петров, сопраното Рада Тотева в акомпанимент на цигуларката Чая Чинева и пианистката Кина Околийска. Новият управител д-р Владислав Миков се ръкува на входа на театъра с гостите на благотворителния концерт. На поканата се отзоваха ОбС шефът Ивайло Константинов, общинските съветници от ГЕРБ инж. Емил Гущеров, инж. Даниела Симова, Виолета Инкьова и др.
Бившият кмет на Дупница Атанас Янев със съпругата си и общинският съветник от БСП Станислав Павлов с половинката си също бяха на концерта. Директорът на „Актавис” инж. Петър Петров със съпругата си изгледаха концерта от първия ред на балкона. Други гости бяха д-р Лорета Николова с половинката си Костадин, д-р Исаков със съпругата си. Архиерейският наместник отец Георги Паликарски се прибра от път, специално да уважи концерта.
Голямо присъствие на концерта имаше и от село Джерман, Борислав Тасков бе откупил три покани по 50 лв. за съпругата си и съпартийката си Даниела. Две покани за себе си и съпругата си Илка бе взел дупнишкият стоматолог д-р Карастоянов, но на път за концерта го върна пациент от Самоков със силни болки и абсцес на зъб. На изпълненията се насладиха Вергил Кацов от Народен съюз и нотариус Стефан Сотиров. Конферансие на концерта бе Наташа Демиревска.


maintext:
Собственикът на обувната фабрика ,,Абонданца” в Дупница Луиджи Каприоти – Джиджи брои над 2 000 лв. на операторката Иванка Спасова и над 1 500 лв. на Елена Кьосева
Бившите работнички осъдиха фирмата за неплатени заплати, ваучери за храна и неизползвани отпуски
Бивши работнички в италианската фабрика за обувки ,,Абонданца” ООД осъдиха фирмата за неплатени трудови възнаграждения, ваучери за храна и неизползвани отпуски за 2016 г., съобщиха от Районния съд в Дупница. Иванка Спасова и Елена Кьосева спечелиха делата, които заведоха срещу собственика на предприятието Луиджи Каприоти – Джиджи, с помощта на адвокат Благойка Божкова от Радомир. Освен дължимото за положения труд италианецът ще бъде принуден да изплати на бившите си работнички и лихви, става ясно от решението на съдия Михаил Малчев.
Иванка Спасова ще получи над 2 000, а Елена Кьосева – повече от 1 500 лв. И двете са работили като машинни оператори в обувното производство, цех „Шивален” на предприятието, което напуснали заради некоректното отношение на бившия си работодател. „Абонданца” е осъдена да заплати на Иванка Спасова 1211.75 лв., неизплатено брутно трудово възнаграждение за месеците август и септември, ведно със законната лихва, 180 лв. за ваучери за месеците юли, август и септември (по 60 лева месечно), 13.04 лв. лихва за забава върху полагащото се трудово възнаграждение за периода от 01.08.2016 г. до 24.10.2016г., както и 65.50 лв. обезщетение по чл. 224 от Кодекса на труда за 2 дни неизплатен платен годишен отпуск, ведно със законната лихва върху тази сума. Каприоти ще трябва да брои на Елена Кьосева 929.23 лв. заплати за август и септември, ведно със законната лихва, 180 лв. за ваучери за месеците юли, август и септември, 7.28 лв. лихва за забава върху полагащото се трудово възнаграждение за периода от 01.08.2016 г. до 24.10.2016 г., както и 44.46 лв. за неизплатен платен годишен отпуск за 2016 година в размер на 2 дни, ведно със законната лихва върху тази сума. Дружеството е осъдено още да плати на Иванка Спасова и Елена Кьосева по 400 лв. за разноски по делото, 100 лв. държавна такса и 90 лв. възнаграждение на вещо лице. Решенията са окончателни и не подлежат на обжалване.
Припомняме, че през октомври други бивши работнички в предприятието, намиращо се на ул. „Никола Малашевски” в града, се оплакаха във „Вяра” от Каприоти заради отказа му да им изплати заработени месеци преди това заплати, ваучери и обезщетения за неизползвани отпуски. За некоректното отношение на италианския бизнесмен тогава алармираха бившата окачествителка в „Абонданца” Анна Бозева и шивачките Даниела Чакърска и Маргарита Маврова. Чрез вестника те настояха доскорошният им работодател да се издължи и заявиха, че ако това не се случи, ще го съдят. Трите жени припомниха за порочната практика да се преименуват фирми, при което работниците губят права и са ощетявани. „Абонданца” ползва помещения на фирма „А.М. Шуус”, чиито съсобственици бяха Клаудио Мароки и Луиджи Каприоти – Джиджи. Според запознати двамата се разделили след скандал и са в люта конкуренция. Преди регистрацията на „А.М. Шуус” фирмата беше с името „Еврошуз”. „А.М. Шуус” е разделена на няколко фирми. Едната е „Абонданца”. Тя е имала различни регистрации – в с. Марково, община Родопи и в Дупница, като впоследствие Луиджи Каприоти прави нова регистрация и от 24 септември фирмата е с ново име – „Виктория”, която продължава дейността си в сградата, ползвана и преди това.


maintext:
Банкери от Дупница и Благоевград купонясваха на банкет, шушнеха: Регионалнит шеф на Експресбанк И. Евтимов не дойде, бил съкратил цял отдел
Управителката на дупнишкия клон Х. Апостолова нe получи покана заради чистката по нейно време, коментираха още служители
Банкови чиновници от Благоевград и Дупница на Сосиете Женерал Експресбанк се събраха на коледен купон в Благоевград, за да споделят всички емоции и спомени през годината. На празненството присъстваха служители още от основаването на банката.
Шефката на дупнишкия клон Х. Апостолова не е била удостоена с покана заради масовите съкращения по нейно време, коментираха служителите. „Някои от тях са пенсионерки, други най-гадно съкратени с по 37 години трудов стаж само в тази банка, а самата Апостолова – от един спуснат директор от Плевен, но нека дерзае… Ние пак сме на работа, който си може, си го може“, бяха коментарите в ресторанта.
Подробности в печатното издание


maintext:
„Била“, „Кауфланд“ и „Метро“ всеки месец изнасят от България около 800 млн. евро, сеят безработица и болести
Собствениците на чуждестранните вериги внасят най- нискокачествените и евтини стоки, често с изтичащ срок на годност
„Била”, „Лидъл”, „Карфур”, „Метро” и „Куфланд” всеки месец изнасят от България около 800 млн. евро. Те инвестират само при построяването на обектите си и дават пари за заплатите и осигуровките на служителите си, които работят къртовски за мижави пари и непрекъснато напускат, показа репортерско разследване на Скандално.нет. Цените на някои стоки в България често са по-високи отколкото в Германия, Австрия, Испания и другите западни държави. Много хора се изумяват, когато намират една и съща стока по-евтина в другите европейски страни, където заплатите са в пъти по-високи от нашите. У нас собствениците на чуждестранните вериги внасят най- нискокачествените и евтини стоки, често с изтичащ срок на годност. Преопаковат ги в чужбина и им слагат по-дълъг срок на годност, отколкото е реалният, довериха наши източници от КЗП, а думите им бяха потвърдени от двама бивши мениджъри в чуждестранни хипермаркети, както и от настоящи служители.
Хипермаркетите потискат по всякакъв начин родните производители. За да попаднат на щандовете им, нашенци трябва да им платят между 30 и 40 вида такси(!!!) за всеки артикул, който искат да продават там. Има даже и входна такса
Първа от веригите хипермаркети у нас влезе „Била”, а след нея и останали гиганти. Те превзеха градовете, смачкаха дребния бизнес на малките магазинчета, натикаха българските производители в ъгъла и буквално ликвидираха родното производство. Дори в разгара на лятото там български домати и чушки не могат да се намерят, а се внасят чак от Перу и Испания, в краен случай – от Гърция. Изобилието пък кара хората, отишли само за хляб и мляко, да излязат с пълни колички с ненужни боклуци.
На фона на огромния си оборот обаче често веригите най-нагло отчитат загуби, като така избягват да платят какъвто и да е данък в България. Остави това, ами нямат и банкови сметки в държавата ни, а цялата печалба в размер на милиони евро отива в чужбина. България е и единствената страна, която допусна тези маркети да се построят в градовете, докато в другите държави те се намират извън града в индустриални зони, за да не конкурират дребните търговци в населените места.
Равносметката е следната: Всеки втори българин купува от хипермаркетите заради измамните промоции. Всеки трети оставя почти цялата си заплата там, а данъците вместо в нашата хазна отиват в чужда.
Всички родни производители са натикани в ъгъла и плащат луди такси, само и само да останат на пазара.
Големите вериги са машини за източване на пари от България и кражба на данъци от хазната.
И въпреки това никой не протестира. Само производителите от време на време се оплакват от дискриминация, но обществото не ги чува.
Обществото тича по инерция да хване банани на промоция, да си купи месо от 80-те години, замразявано и размразявано няколко пъти, прано, накисвано в химикали и всякакви отрови…
Българинът е абсолютен мазохист. Купува хем скъпо, хем некачествено, хем пълни гушата на чужденците.
Запасява се с консерви с изтекъл срок и смята, че е на далавера.
И през ум не му минава, че заплатата и пенсията му са толкова ниски, защото парите му отиват в чужбина. Skandalno.net


maintext:
Бизнес дамата Мая Михалков и съпругът й Дитер зарадваха с лакомства 22 деца от дома „Олга Стоянова” в Дупница, набира социални асистенти със заплата до 1300 евро за Австрия
Дупничанката Мая Михалков, която от 25 години живее в Австрия и развива успешен бизнес, зарадва с лакомства и продукти от първа необходимост децата от дома „Олга Стоянова” в Дупница. Мая връчи 22 пакета с лакомства на децата от дома, а малчуганите я поздравиха с коледни песни.
„Фирмата ми mzl.MajaMIHALKOV е част от големия холдинг BNI MURINSEL, начело на който стои Стефан Гьослер. Холдингът обединява над 20 фирми. Гьослер и колегите ми решихме да заделим около 1500 лв. и отделно да подсигурим подаръци за децата. Надяваме се, че сме стоплили сърцата на децата за празниците. Техните усмивки ме правят истински щастлива. Пожелах им здраве и успехи в училище”, разкри Мая Михалков, която беше придружавана от най-добрия си приятел и спътник в живота от две години Дитер Фолсбургер, който й помага за всички инициативи. Дитер проектира ел. обзавеждането на големите търговски вериги и нови сгради в Австрия. Мая Михалков разкри, че освен тази добрина може да предостави на дупничани и шанс за работа в Австрия. Фирмата й набира социални асистенти – мъже и жени, за гледане на възрастни и болни хора в Австрия.
„Работата е добре платена. Изискването е да владеят поне на минимално ниво немски език и да имат диплома за социални асистенти, каквито се издават от различни институции, като Българския червен кръст. Заплатите са от 900 до 1300 евро на месец с дългосрочен трудов договор, с пълен пакет социални и здравни осигуровки, с безплатна квартира. Има възможност 1 месец да се работи в Австрия, а през следващия да се ползва почивка и човекът да се прибере в България. През този месец социалните и пенсионни осигуровки не се губят.
Организирала съм този ритъм на работа чрез формулата две жени в екип. Така е възможно първия месец да работи едната жена, през втория тя си почива и застъпва другият в екипа. Средствата са осигурени от семействата, които се нуждаят от социални асистенти и болногледачи. Колкото по-добре човек говори немски, в толкова по-престижно семейство ще бъде настанен. Сред клиентите ми има адвокати, магистрати, хора от елита на Австрия.
Установих се в Австрия през далечната 1991 година, където учих немска филология. През годините на следването си работих като преводач в полицията и съда. Животът в Австрия е прекрасен, цените са като тук. Шокирана съм как е възможно и как хората в България издържат на тези цени, като зная каква е месечната им заплата. Влязох в дупнишкия „Лидъл” и направо ахнах. Цените са точно като в Австрия, а зная, че възрастните хора живеят с по 200 лв. пенсия на месец. Питам се как издържат тези хора”, каза Мая. Тя е бивша дупнишка снаха в лекарско семейство. От брака си има три деца, но е разведена. Преди две години съдбата й изпратила Дитер. „Имах среща в едно кафене в Грац. Срещата се провали. Това всъщност е любимото ми кафене и го използвам за бизнес срещи. Моята маса е точно до прозореца, но като влязох, видях, че на стола ми е седнал непознат мъж, а именно Дитер. С неохота се настаних на другата маса, където научих, че срещата ми се проваля. Междувременно телефонът ми не спря да звъни и Дитер ме заговори от съседната маса: „Извинете, не сте ли твърде стресирана от работа?” Отговорих му, че не съм, а той ми направи комплимент, като каза, че изглеждам много добре. Така започна познанството ни. След 3 месеца ухажване заживяхме заедно. Сега той е пръв помощник и партньор във всичките ми инициативи и бизнес начинания”, разказа Мая.
Още подробности за преспективите за работа в Австрия, очаквайте в печатното издание


maintext:
Арестуваха 2-ма подпалили умишлено къща на ул. „Отец Полихроний“ в Дупница
Вчера в РУ Дупница е започнато досъдебно производство за палеж. Дупнишките полицаи са задържали 2-ма мъже. Криминалисти изясняваха причините за възникнал пожар на 26 декември в къща на ул. „Отец Полихроний“ в града, за който вече писахме. Пожарът е причинен умишлено, като за подпалвачи се предполага, че са задържаните Д.К. на 32 г., и А.М. на 43 г.. Двамата ще останат в ареста за 24 часа.
Полицаите ще трябва да установят дали палежът има общо и със съседския сблъсък на същата улица, която изпрати един от участниците в боя с прорезна рана на главата в болницата.
Подробности в печатното издание.


title: 2 момичета се родиха по Коледа в общинската болница в Дупница, майката на Василена - Ани Славова: Беше трудно раждане, благодаря на д-р Попов

maintext:
2 момичета се родиха по Коледа в общинската болница в Дупница, майката на Василена – Ани Славова: Беше трудно раждане, благодаря на д-р Попов
2 момиченца се родиха на коледните празници в родилното отделение на общинската болница ”Св. Иван Рилски” в Дупница. И двете бебенца са с тегло 3 кг 600 грама и идеални пропорции, каза завеждащият отделението д-р Борис Попов.
Подробности в печатното издание


maintext:
Д-р Д. Казаков и акушерката празнуваха Коледа по време на дежурство в родилно отделение в Дупница
Гинекологът от общинската болница в Дупница д-р Димитър Казаков и акушерката празнуваха с коледен дух на работното място по време на дежурство. Както всяка година по-голямата част от вечерта преминава в работа, но традицията на святата нощ винаги се спазва. Паричката се падна в акушерката, а наставленията, съветите, препържите и напътствията, ангелите сложиха в ръцете на д-р Казаков.


maintext:
Очевидци: Снегопочистваща машина на фирма „Станилив“ смачка мерцедес в насрещното край Самоков
Катастрофата затвори за два чака пътя за София
Катастрофа между снегопочистваща машина на фирма „Станилив“ ЕООД и мерцедес насмете движението за 2 часа вчера на пътя II-82 София – Самоков, съобщиха за „Вяра“ свидетели на пътния инцидент. Катастрофата стана към 11 ч. на един от най-невралгичните участъци в завоя на моста при разклонението за с. Горни Окол. Сблъсъкът е между мерцедес със софийска регистрация и снегопочистващата машина на фирма „Станилов“, която обработва и поддържа пътищата от републиканската пътна мрежа на територията на община Самоков и отговаря за участъците Боровец – Самоков – София; околовръстен път Самоков. Щетите по мерцедеса са огромни. Той е със смачкан ляв калник, преден капак, счупен фар и решетка. От удара тежката машина е със счупено гребло. Засега няма информация за пострадали пътници. Изясняват се причините за пътнотранспортното произшествие. След намесата на органите на реда трафикът е бил възстановен и в двете ленти. Предстои да се оповести официалната версия за причините за ПТП-то. Според очевидци снегопочистващата машина е навлязла в насрещното движение и това е довело до ПТП.


maintext:
Съседи се клаха на ул. „Отец Полихроний“ в Дупница, един в болница, а друг в затвора
Междусъседски скандал в Дупница на ул. „Отец Полихроний“ вчера прерасна в побой, информират от пресцентъра на полицията. Пострадал е участник в сбиването, който с порезна рана в областта на главата е закаран в дупнишка болница. Инцидентът е възникнал около 15.00 ч.По случая е започнато досъдебно производство. 55-годишен участник в сбиването е задържан в полицейския арест, като съдът ще гледа мярката му.
Подробности в печатното издание.


maintext:
Закопчаха ало измамник от Стражица с пари в плик от 79-годишна петричанка, баба от Благоевград „изгоря“ с 6 000 лева
Служители от РУ-Петрич задържаха 51-годишният ало измамник М.М. от Стражица с пари в плик, който му дала доверчива петричанка.
79-годишната жена от Петрич сигнализирала полицията за това, че към 14:30 часа вчера непознат за нея мъж й поискал парична сума за оказване от нейна страна на съдействие при залавяне на телефонни измамници.
Според получените указания от мнимия полицай, възрастната жена оставила пред дома си плик с пари, който взел непознатият мъж.
След проведените спешни издирвателни мероприятия полицаите от Петрич са арестували 51-годишният М.М. от град Стражица, област Велико Търново. У него те намерили въпросния плик с пари, оставен от потърпевшата пред дома й.
Не по същия начин е приключила измамата на друга възрастна жена от Благоевград. Пенсионерката била въведена в заблуждение по същата схема от мъж, който й се представил за полицейски служител и поискал от нея парична сума, тъй като по този начин тя щяла да помогне за залавянето на телефонни измамници.
Възрастната благоевградчанка предала на мнимия полицай сумата от около 6 000 лева.
За случая е уведомена Районната прокуратура в Благоевград.
ОД на МВР-Благоевград призовава гражданите за повишено внимание и проява на мнителност по отношение на лица, които чрез телефонно обаждане ги въвеждат в заблуждение с цел получаване на парични суми.
За предотвратяване на подобен вид престъпления, в случай на телефонно обаждане, при което е поискана парична сума, лични данни (име, ЕГН или адрес) или банкови сметки е необходимо гражданите веднага да се свържат с близки, роднини или съседи и веднага да позвънят на тел. 112 (избира се безплатно).
Подробности в печатното издание.


title: Иван Начов събра 18 млади таланти в най-новия ансамбъл „103 градуса” в Сапарева баня, синът на адв. Наумова - Лазар, е майстор на кавал

maintext:
Иван Начов събра 18 млади таланти в най-новия ансамбъл „103 градуса” в Сапарева баня, синът на адв. Наумова – Лазар, е майстор на кавал
Дано кметството и читалището ми помогнат, надява се известният музикант
Лазар Метаниев – кавал, Юлиян Давидков – гайда, гъдулка – Людмил Генчов, тамбура – Габриела Дамянова, тъпан Веско Белчински, тарамбука – Хриси Рангелов.
10 оркестранти и осем певици на легендарния музикант и педагог Иван Начов взеха акъла на жители и гости на курорта Сапарева баня. 18-те сладури на по 10-15 години вече са обединени под името ансамбъл „103 градуса“ и печелят всеобщо възхищение.
Подробности в печатното издание


title: Племенникът на земеделския лидер на Благоевград В. Кавазов- Георги долетя от Лондон за Рождество

maintext: „На земеделците пожелавам да е благодатна идващата година и да се радват на плодовете на труда си. На членовете и симпатизантите на БЗНС пожелавам да бъдат силни и устойчиви в тази размирна обстановка и да знаят, че винаги имат подкрепата ми.“- каза Венцислав Кавазов.


maintext:
Божидар Любенов от Радомир с първа награда от конкурса „С очите си видях бедата”
Десетгодишният Божидар Любенов, който е четвъртокласник в радомирското ОУ „Архимандрит Зиновий”, спечели първото място в категория „Ученици от всички общообразователни училища и обслужващи звена в системата на МОН” във възрастовата група от 10 до 14 години на националния конкурс за детска рисунка „С очите си видях бедата”. Победителите получиха своите отличия този месец в Националния дворец на децата в столицата. След награждаването на победителите беше открита изложба на участвали в конкурса творби.


title: 1 350 лева помощи отпусна ОбС - Бобов дол на 7 тежко болни и на Симеонка Тодорова от Мало село, в чиято къща вилня пожар

maintext:
1 350 лева помощи отпусна ОбС – Бобов дол на 7 тежко болни и на Симеонка Тодорова от Мало село, в чиято къща вилня пожар
На сесията си преди Нова година общинските съветници отпуснаха 1 350 лева за еднократно подпомагане на нуждаещи се
1 350 лева за финансово подпомогне на нуждаещи се отпусна Общинският съвет в Бобов дол на последното си предновогодишно заседание. Еднократни помощи ще получат 7 тежко болни, на 6 от които се налага лечение, а една от подпомогнатите ще вложи средствата в ремонт на къщата си, претърпяла сериозни щети при пожар. Двама от нуждаещите се от лечение ще получат по 300 лева, а трима по 100. На Симеонка Тодорова от Мало село бяха отпуснати 200 лева за ремонт на къщата, в която неотдавна имаше пожар, унищожил покрива и покъщнината.
В бюджета за година, който изготвяме в момента, също залагаме такива средства. Стремим се да подпомагаме хората, които имат нужда от помощ, посочи гл. финансист на общината Йорданка Гацева.


maintext:
Евродепутатът Андрей Новаков: Паричката е в моите ръце, светли празници!
Евродепутатът на ГЕРБ Андрей +оваков се похвали в социалната мрежа Facebook, че паричката от коледната питка се е паднала на него. „Светли да са празниците ни!“ – добави още той, а избирателите му видя в паричката заник за голямо изобилие в България през следващата година.


maintext:
Жители на с. Джерман блокират Е-79 на 2-ри януари, бунтарите: Не искаме депо на 1 км. от селото
Жителите на Джерман заплашиха да блокират главен път Е-79 на разклона край селото – на 2-ри януари от 11 часа, ако до тогава не бъде спряно предстоящото изграждане на депо за твърди битови отпадъци край селото. „Решението на съселяните ни е странно, тъй като нито има обявена обществена поръчка, нито има решение на Върховния апелативен съд за автентичността на ОВОС/ оценка за въздействие върху околната среда/, нито общината е стартирала процедури по осъществяването му. Зима е. Това е старт на предизборна кампания на червени активисти.“- звъняха в редакцията жители на селото, които са убедени, че депото е безвредно, но пожелаха да не цитираме имената им поради нагорещилите се страсти.
Членовете на инициативния комитет начело с Борислав Тасков, настояват всички дейности около бъдещото депо да бъдат стопирани, тъй като се планира то да бъде построено на около километър над селото. Хората са притеснени най- вече за здравето на децата. Административен съд- Перник отхвърли жалбата на Сдружение „Бъдеще за Джерман“ срещу решение на директора на РИОСВ- Перник за оценка въздействието върху околната среда. С него се разрешаваше осъществяването на инвестиционно предложение за „Изграждане на регионален център за третиране на неопасни отпадъци – Регион Дупница“. Тава е поредния протест на джерманци.
Ръководството и инспекторите на РИОСВ- Перник, са категоричен, че са спазени всички процедури за изготвяне на оценката и са взети всички необходими мерки за запазване на околната среда и оспорват жалбата на Тасков. Жалбата е оспорвана и от община Дупница. Според Административен съд- Перник, решението на инспекцията е съобразено с опазването на околната среда и с всички законови разпоредби. Сдружението „Бъдеще за Джерман“ трябва за плати на РИОСВ – Перник съдебни разноски в размер на 350 лева и на община Дупница – 1 200 лева. Решението бе обжалва пред Върховния административен съд, чакаме решение до две седмици.
Заинтересованите страни- Община Кюстендил и община Сапарева баня изразяват становище за неоснователност на жалбата на Тасков и приятели. Инвестиционното предложение касае шест общини и предвид разписаната технология по предварително третиране и депониране на отпадъци, не се очаква генериране на шум, отпадъци, вредни емисии в атмосферния въздух, водите и почвите, които да окажат значително въздействие и да доведат до трайно увреждане на природни местообитания и до застрашаване живота и здравето на хората. С тези доводи се иска отхвърляне на жалбата като неоснователна. Заинтересованите страни- Община Бобов дол, Община Невестино, община Трекляно за сега са пас, но глобите от порядъка на над 1 млн. лв. за липса на на година се очаква да ги затворят. 5 200 000 лв. е стойността на натрупаната санкция за община Дупница за последните три години. „ако община Дупница няма ОВОС през януари, обищаната остава без ДЕПО и губи 30 000 000 евро за изграждането му, мярката по оперативната програма приключва 21 април. Това е последна възможност, каза кметът Методи Чимев.
„Ние искаме кметът Методи Чемев или някой от екипът му, ето например заместник кметът по европейска интеграция, Красимир Георгиев, да поеме лична отговорност и да заяви: “ Аз влизам в затвора, ако депото протече или изпусне нещо вредно, аз поемем лична отговорност и влизам в затвора. Това искат да чуят хората от Джерман. Освен това сме убедени, че на отминалата сесия, на която решението за определяне на мястото, бе прието със необходимия минимум от 17 гласа, е недействително, тъй като има един съветник влизал в конфликт на интереси и това е Крум Бонев, който е подписвал заповеди за уволнение като е съвмесятвал временно длъжността управите на общинската болница и общински съветник. Колегата му, общинският съветник от „Движение 21″ Пламен Соколов, е внесъл сигнал в Административния съд, така че чакаме решение. Всички решения на общинския съвет, който са гласувани от Крум Бонев, може да се окажат недействителни.“ – каза Борислав Тасков, който днес ще даде официална пресконференция по темата от 10.30 часа.


maintext:
Електронна цигара се взриви до количка с бебе в английски град
Електронна цигара се самовзриви в джоба на собственика си на сантиметри от бебешка количка. Кадрите от инцидента са обект на разследване от властите във Великобритания. Охранителните камери са заснели мъж, който разговаря с приятел в магазин в търговски център в Лийдс. Секунди по-късно от джоба му излиза сив дим и електронната цигара избухва в пламъци. Пострадалият е с леки наранявания. Според пожарната батерията от електронната му цигара се е възпламенила при контакт с друг метален предмет в джоба му – например ключове или монети. Властите призовават да се борави внимателно с подобни предмети. Електронните цигари е добре да се носят с пластмасов калъф, който да спре подобно опасно триене.
Снимка:
Пострадалият е с леки наранявания